|  |  |
| --- | --- |
|  | **Sessió (data)** |
| **Govern** |  |
| **Consell Tècnic** |  |

 **MEMÒRIA PRELIMINAR (AVANTPROJECTES DE LLEI)**

 **COMUNICACIÓ D’UNA CONSULTA PÚBLICA PRÈVIA (PROJECTES DE DECRET I PROJECTES DE DECRET LEGISLATIU)**

|  |  |
| --- | --- |
| **Punt** |  |
| **Ordre del dia** | Projecte de decret d’ordenació dels ensenyaments de la formació instrumental adreçat a les persones adultes |

|  |  |  |
| --- | --- | --- |
| **Departament impulsor** | **Altres departaments** | **Organismes participants** |
| Departament d’Educació |  |  |

**Informació bàsica:**



|  |  |
| --- | --- |
| **Contingut de la iniciativa i aspectes principals** |  |
| Projecte de nou decret d’ordenació dels ensenyaments de la formació instrumental adreçat a les persones adultes. El projecte inclou:* L’objectiu, els destinataris, els principis, l’estructura i l’organització curricular d’aquests ensenyaments.
* Les competències clau establertes pel Consell d’Europa.
* Un plantejament competencial d’acord amb la legislació vigent, la LOMLOE i les referències internacionals de la Unió Europea.
* Competències, continguts i criteris d’avaluació relacionats amb algunes fites de l’ODS 4 i 5 de l’Agenda 2030.
* El desenvolupament curricular per a l'assoliment de les competències clau, estructurat en tres àrees curriculars (lingüística; matemàtica; medi natural, social i cultural) i dues competències transversals (digital; personal, social i laboral).
* La distribució horària, per cicles i nivells.
* La certificació a la qual dona dret i les corresponents equivalències acadèmiques.
* La iniciació a l’aprenentatge de la llengua anglesa en el segon cicle.
 |

|  |
| --- |
| **Objectius de la iniciativa** |
| * Facilitar l’accés a l’educació a totes les persones adultes, especialment a aquelles en major situació de vulnerabilitat, en condicions d’igualtat d’oportunitats (vinculat a les fites 4.3 i 4.5 de l’objectiu 4 de desenvolupament sostenible), en el marc d’un sistema educatiu inclusiu i incorporant la perspectiva de gènere (vinculat a l’objectiu 5 de desenvolupament sostenible).
* Incrementar el nombre d’alumnes que cursen els estudis de la formació instrumental amb garanties d’èxit, oferint possibilitats flexibilitzadores de distribució horària per als centres, d’acord amb el perfil i les necessitats de l’alumnat.
* Adquirir progressivament les competències clau recomanades pel Consell d’Europa per afavorir el desenvolupament personal, acadèmic i professional de les persones adultes i el seu projecte personal.
* Dotar de les competències necessàries per incrementar les possibilitats d’inserció laboral de les persones adultes (fita 4.4 de l’objectiu 4 de desenvolupament sostenible).
* Facilitar l’adquisició de les habilitats mínimes de competència amb relació a la lectura, escriptura i aritmètica (fita 4.6 de l’objectiu 4 de desenvolupament sostenible) i disminuir l’analfabetisme.
* Fomentar la integració i la participació social, l’arrelament a la cultura i al país de les persones nouvingudes i millorar la convivència.
* Fomentar una transició amb èxit a l’educació secundària per a les persones adultes.
* Promoure el desenvolupament d’actituds responsables d’acció per a la millora i protecció del medi ambient i la presa de consciència sobre els aspectes socials, econòmics i ètics del consum i sobre la necessitat de construir un entorn saludable basat en el desenvolupament sostenible (fita 4.7 de l’objectiu 4 de desenvolupament sostenible).
* Promoure els drets humans, la igualtat de gènere, la promoció d’una cultura de pau i no-violència, la ciutadania mundial i la valoració de la diversitat cultural (fita 4.7 de l’objectiu 4 de desenvolupament sostenible).
* Iniciar-se en l’ús de les tecnologies de la informació i la comunicació i contribuir a la reducció de la bretxa digital.
 |

|  |
| --- |
| **Referències, si escau, en el Pla normatiu o en el Pla de Govern** |
| No es troba inclòs en el pla normatiu.S’entén inclòs al Pla de Govern de la XIV Legislatura: 2.1. Polítiques educatives i formatives.D’acord amb la disposició final primera del Decret 161/2009, de 27 d’octubre, d’ordenació dels ensenyaments de l’educació secundària obligatòria per a les persones adultes, s’autoritza el conseller d’Educació a regular l’ordenació de la formació instrumental per a les persones adultes d’acord amb la LOE, així com a dictar les disposicions que siguin necessàries per a l’aplicació del que disposa el decret. |

**Informació necessària per publicar la consulta, si escau, al Portal Participa.gencat**

|  |  |
| --- | --- |
| **Títol de la consulta**  |  |
| Projecte de nou decret de l’ordenació curricular dels ensenyaments de formació instrumental per a les persones adultes. |

|  |  |
| --- | --- |
| **Període de consulta** |  |
| 30 dies |

|  |  |
| --- | --- |
| **Objectiu de la consulta** |  |
| Recollir aportacions i suggeriments a la proposta de Decret d’ordenació dels ensenyaments de formació instrumental per a les persones adultes, per tal de millorar l’ajustament del nou currículum a la pràctica educativa i poder desenvolupar una organització curricular que doni resposta a tot el conjunt de població adulta a qui va adreçat, des de l’alumnat no alfabetitzat o amb greus mancances formatives com a l’alumnat que es vol preparar per accedir als estudis de graduat en educació secundària per a les persones adultes.El nou decret presenta un enfocament competencial i pretén incorporar els actuals principis i les noves metodologies del procés d’ensenyament i aprenentatge, amb una estructura horària flexible que incrementa l’autonomia organitzativa del centre. Està basat en les competències clau del Consell d’Europa i té en compte els referents normatius europeus i algunes fites dels objectius 4 i 5 de desenvolupament sostenible de l’Agenda 2030. |

|  |  |
| --- | --- |
| **Preguntes per centrar les aportacions** |  |
| * Considera que els objectius de la nova ordenació curricular són realistes i s’ajusten al perfil de població que cursa aquests estudis?
* Considera adequades les àrees curriculars establertes?
* Considera que s’han d’incloure les dues competències transversals, o sigui, la digital i la personal, social i laboral?
* Considera que la llengua anglesa s’hauria d’incloure en el currículum? Considera que s’hauria d’introduir en el segon cicle?
* Considera que la distribució horària per cicles i nivells és adequada i ofereix suficient flexibilitat per donar resposta a les necessitats actuals de la població adulta?
* Considera que l’equivalència amb el MECR per a les llengües és l’adequada?
* Considera que l’equivalència amb el nivell de COMPETIC inicial és adequada?
* Com valora l’opció que aquests ensenyaments es puguin cursar en modalitat semipresencial o a distància?
* Creu que la nova proposta pot afavorir la disminució de l’abandonament escolar?
* La nova proposta dona resposta a les necessitats educatives de l’alumnat analfabet?
* La nova proposta dona resposta a les necessitats educatives de l’alumnat que es vol preparar per cursar el graduat en educació secundària?
* Considera que el currículum hauria d’incloure altres aspectes? Quines altres millores proposaria?
 |

|  |  |
| --- | --- |
| **Grups als quals s’adreça la consulta** |  |
| * Centres de formació de persones adultes, tant de titularitat pública com privada.
* Alumnat actual i antic dels centres de formació de persones adultes.
* Institut Obert de Catalunya.
* Consorci per a la Normalització Lingüística.
* Oficina ACTIC.
* DGAIA.
* Serveis territorials d’educació.
* Ajuntaments i altres administracions locals.
* Universitats.
* Entitats vinculades a l’atenció i suport a col·lectius en situació de vulnerabilitat (dones, persones nouvingudes, persones amb necessitats educatives específiques, persones en risc d’exclusió social, etc.).
 |

|  |  |
| --- | --- |
| **Altres formes de participació: Qüestionaris o sessions de de debat** |  |
| No estan previstes altres formes de participació. |

|  |  |
| --- | --- |
| **Documentació addicional** |  |
| No s’inclou cap documentació addicional. |